Viru Keemia Grupp

Viru Keemia Grupp (VKG) on Eesti põlevkivitööstuse, elektritootmise ja avalike kommunaalteenuste valdusettevõte (inglise holding group).

AS Viru Keemia Grupp  kujunes ASi Kiviteri baasil, pärast ASi Kiviteri vara ostmist enne selle pankrotti. VKG kuulub Eesti suurimate tööstusettevõtete hulka. Viimase kümne aasta jooksul on tootmise kaasajastamisesse ja laiendamisesse investeeritud 800 miljonit eurot, Sealhulgas 2014. aastal 99 miljonit ja 2015. aastal 70 miljonit eurot.

Tegevusala 
VKG peamiseks tegevusalaks on põlevkiviõli ning soojus- ja elektrienergia tootmine. Kontsern on Eesti suurim põlevkiviõli ja -kemikaalide tootja. VKG katab kogu põlevkiviahela alates selle kaevandamisest ja ümbertöötamisest kuni peenkemikaalide turustamiseni.

Ettevõtte tütarettevõtted on VKG Oil AS, VKG Kaevandused OÜ, VKG Transport AS, VKG Energia OÜ, VKG Soojus AS, Viru RMT OÜ, VKG Elektrivõrgud OÜ, VKG Elektriehitus AS, VKG Plokk OÜ.

Viru Keemia Grupi juures tegutseb ka eraldi investeerimisüksus VKG Invest, mis keskendub peamiselt kinnisvarasse investeerimisse. Ettevõttele kuuluvad näiteks Tallinnas ja Riias asuvad Stockmanni kaubamajad.

Põlevkiviõli tootmine 
Põlevkiviõli tootmise tütarettevõte on VKG Oil.

Ettevõte kasutab kahte erinevat protsessi: Kiviter ja Petroter. On testitud ka Alberta Taciuki protsessi, kuid otsustati see mitte kasutusele võtta.

Kokku töötleb VKG Oil aastas 2 miljonit tonni põlevkivi ning toodab 250 000 tonni põlevkiviõli.

2022. aastal tootis ettevõte 583 000 tonni põlevkiviõli ja nende toodangueesmärk 2023. aastaks on 665 000 tonni.

Viited

Välislingid 

 Ettevõtte koduleht
 "Asmann: kliimaneutraalse äri finantseerimiseks tuleb VKG kaheks jagada" ERR, 30. november 2022

Eesti energeetikaettevõtted
Eesti keemiatööstusettevõtted
Eesti põlevkivitööstus